cyanic-selkie/wikianc huggingface dataset:
ซีอุย ส.สุนันท์ชัย
ซีอุย ส.สุนันท์ชัย เป็นนักมวยไทยชาวไทยที่มีชื่อเสียงของวงการมวยไทย ได้รับการกล่าวขานว่ามีรูปแบบการต่อสู้ที่จัดอยู่ในประเภท "มวยดุ" หรือ "มวยเดือด" ฉายาของเขามาจาก ซีอุย และมักได้รับเลือกให้เป็นนักมวยไทยสำหรับคู่เอกอยู่บ่อยครั้ง  การต่อสู้ของเขาในแต่ละครั้งถือได้ว่าน่าตื่นเต้นสำหรับผู้ชม รวมทั้งเขายังเป็นผู้ได้รับรางวัลขวัญใจ 7 สีในปี พ.ศ. 2554 และรางวัลคู่มวยดุเดือดแห่งปี 2555 ของเวทีมวยช่อง 7 สี
วันที่ 26 กรกฎาคม พ.ศ. 2556 ซีอุยเข้าแข่งขันรายการมวยไทยวอริเออร์ส ตะลุยล้านนา ภาค 2 ที่จัดขึ้น ณ โรงยิมเนเซียมมหาวิทยาลัยเทคโนโลยีราชมงคลล้านนา น่าน โดยได้พบกับเหยียง กุ๋ย เซียง ซึ่งเป็นนักมวยไทยจากประเทศจีน จากการต่อสู้ในครั้งดังกล่าว ซีอุยสามารถเป็นฝ่ายชนะน็อกได้ในยกที่ 3 โดยรายการดังกล่าว ได้รับการถ่ายทอดสดทางช่อง 11
ทั้งนี้ ซีอุย ส.สุนันท์ชัย มี สุดใจ พุดหน่อย เป็นหัวหน้าคณะ
ประวัติ
ซีอุย ส.สุนันท์ชัย มีชื่อจริงคือ สิทธิชัย คอโมแฮ เกิดวันที่ 14 เมษายน พ.ศ. 2531 ที่ตำบลปงตำ อำเภอไชยปราการ จังหวัดเชียงใหม่ สำเร็จการศึกษาระดับชั้นมัธยมศึกษาปีที่ 6 จากโรงเรียนเมธีวุฒิกร จังหวัดลำพูน เขาเริ่มชกมวยครั้งแรกโดยอาศัยอยู่ที่วัดเหมืองง่า จังหวัดลำพูน ตั้งแต่เด็ก ค่ายมวย ศ.วีระพันธ์ ของหลวงพี่วีระพันธ์ ประภัสสโร โดยมีเฮียน้อย ป่ายาง เป็นหัวหน้าคณะและผู้ฝึกสอน ซึ่งซีอุยเป็นศิษย์น้องร่วมค่ายกับ เด่นนากลาง ศ.วีระพันธ์ อดีตนักมวยชื่อดัง ซีอุยยังเคยไปชกรายการศึกวันทรงชัยหลายครั้ง โดยไปอาศัยฝึกซ้อมที่ค่ายมวย แก้วสัมฤทธิ์ ของคุณศรีเมือง สิงห์สวนเงิน ภายหลัง ซีอุยได้มีความขัดแย้งกับหัวหน้าคณะ เฮียน้อยป่ายาง เขาจึงย้ายไปอยู่ค่าย ส.สุนันท์ชัย ที่อำเภอสันกำแพง จังหวัดเชียงใหม่ และต่อมาได้ไปชกถ่ายทอดผ่านทางช่อง 7 จากความพากเพียร มุมานะทุ่มเท รวมทั้งรูปแบบการแข่งขันแบบเร้าใจ ทำให้ เดียร์ เกียรติเพชร ได้มาชักชวนให้อยู่ที่ค่ายเพชรพญาไท ตั้งแต่ พ.ศ. 2550 เป็นต้นมา ต่อมา ซีอุย ส.สุนันท์ชัย ได้พบกับ พัทยา ศิษย์แก้วประพล ในรายการศึกจ้าวมวยไทย วันที่ 25 กรกฎาคม พ.ศ. 2552 ที่วิกอ้อมน้อย ซึ่งซีอุยเคยชกกับนักมวยดังกล่าวมาแล้วสามครั้ง โดยพลัดกันแพ้ผลัดกันชนะ และในการแข่งขันครั้งดังกล่าว ซีอุยเป็นฝ่ายชนะอย่างเป็นเอกฉันท์ ต่อมา ในวันที่ 10 ตุลาคม พ.ศ. 2552 ซีอุย ส.สุนันท์ชัย พบกับ วังเงิน ต.ชูชีพ ในรายการศึกจ้าวมวยไทย ซึ่งจัดขึ้นที่เวทีมวยสยาม อ้อมน้อย โดยซีอุยเป็นฝ่ายใช้เข่าและศอกอยู่บ่อยครั้งในช่วงยกที่ 4 จนวังเงินเป็นฝ่ายล้มลง ซีอุยจึงเป็นฝ่ายชนะน็อกได้ในยกดังกล่าว
วันที่ 7 กุมภาพันธ์ พ.ศ. 2553 ซีอุย ส.สุนันท์ชัย ได้พบกับ โอโรโน่ อิมิเน้นท์แอร์ ที่ทางช่อง 7 จัดขึ้นในกรุงเทพ ประเทศไทย การแข่งขันครั้งดังกล่าวเป็นที่น่าสนใจสำหรับชาวต่างชาติอยู่พอสมควร และวันที่ 5 กันยายน พ.ศ. 2553 ซีอุยได้พบกับ ขวัญเมือง เพชรเมืองตราด ในรุ่น 122 ปอนด์ มวยเอกในรายการศึกมวยไทย 7 สี ที่เวทีมวยไทย 7 สี ซึ่งซีอุยเป็นฝ่ายชนะคะแนน ต่อมาในวันที่ 26 ธันวาคม พ.ศ. 2553 ซีอุยได้พบกับ รุ่งราวี ศศิประภายิม ในรายการศึกมวยไทย 7 สี ทั้งคู่แข่งกันจนถึงยกสุดท้าย แต่แล้วซีอุยก็เป็นฝ่ายแพ้ด้วยคะแนน 49-48 และในรายการ ศึกวันจีรวัฒน์+เกียรติเพชร 7 สี ซึ่งจัดขึ้นในวันที่ 15 มกราคม พ.ศ. 2554 ที่โรงเรียนจะนะวิทยา อำเภอจะนะ จังหวัดสงขลา ซีอุยได้พบกับ มาประลอง ตะวันแดงขอนแก่น โดยซีอุยเป็นฝ่ายโจมตีด้วยหมัดและศอกจนมาประลองเกิดมีเลือดไหลที่ใบหน้าในยกที่สี่ และในยกสุดท้าย ซีอุยเป็นฝ่ายโจมตีรุนแรงมากยิ่งขึ้น แต่เขาก็ถูกศอกจนเลือดออกเช่นกัน แล้วซีอุยก็เป็นฝ่ายชนะคะแนนในท้ายที่สุด ซึ่งการแข่งขันในครั้งนี้ มีแฟนมวยเข้าชมกันอย่างหนาแน่น ยอดค่าเข้าชมในการแข่งขันครั้งดังกล่าวเก็บได้ 8 แสนบาท ในวันที่ 11 กันยายน พ.ศ. 2554 ซีอุยได้พบกับ มาประลอง ตะวันแดงขอนแก่น อีกครั้ง ในการแข่งขันทางช่อง 7 ในครั้งนี้ ซีอุยเป็นฝ่ายแพ้คะแนน และได้รับรางวัลคู่เดือดประจำอาทิตย์ในเวลาต่อมา และในวันที่ 2 ธันวาคม พ.ศ. 2554 ได้มีการจัดการแข่งขัน "ศึกวันรวมพลคนรักพ่อ - เกียรติเพชร 7 สี" เฉลิมพระเกียรติ 84 พรรษา ที่สนามมวยชั่วคราว โรงเรียนสงขลาวิทยาคม อำเภอสิงหนคร จังหวัดสงขลา ซึ่งซีอุยได้สู้กับ มนต์ขาว ช.จันมณี อย่างดุเดือด แต่ในท้ายที่สุด ซีอุยได้เป็นฝ่ายแพ้คะแนน ในขณะที่ยอดเก็บค่าผ่านประตูรวมบัตรล่วงหน้าในรายการแข่งขันครั้งนี้ อยู่ที่กว่า 3 ล้านบาท
ซีอุย พบกับคู่ชก ลูกแมน ฝนจางชลบุรี โดยเป็นคู่เอกของรายการ ศึกมวยไทย 7 สี ที่จัดขึ้นในวันที่ 24 มิถุนายน พ.ศ. 2555 ซึ่งซีอุยเป็นฝ่ายแพ้คะแนน จากนั้น ซีอุยได้รับเลือกให้เป็นหนึ่งในนักมวยไทยที่เป็นตัวแทนทีมไทยในการแข่งขันกับทีมยุโรปของรายการ มวยเทิดพระเกียรติ สมเด็จพระบรมโอรสาธิราชฯ สยามกุฎราชกุมารฯ ที่มีการจัดขึ้นอย่างยิ่งใหญ่ในวันที่ 20 กรกฎาคม พ.ศ. 2555 ที่เวทีมวยชั่วคราว ตลาดศรีเมือง จังหวัดราชบุรี โดยมีคู่ชกคือ วันมาริโอ แก้วสัมฤทธิ์ (ฮวน มาริโอ) ซึ่งเป็นนักมวยไทยชาวสเปน โดยซีอุยเป็นฝ่ายชนะคะแนน และมีประชาชนนับหมื่นคนร่วมชมการแข่งขันดังกล่าว และในวันที่ 9 ธันวาคม พ.ศ. 2555 ซีอุยเข้าแข่งขันรายการมวยไทยวอริเออร์ส ซึ่งจัดขึ้นที่เขตบริหารพิเศษมาเก๊า ในคู่ชิงแชมป์มวยไทยวอริเออร์ส รุ่นไลท์เวท 59 กก. โดยได้พบกับสตีฟ เมเลดี ซึ่งเป็นนักมวยไทยชาวไอร์แลนด์ จากการแข่งขันดังกล่าว ซีอุยเป็นฝ่ายชนะคะแนน
พ.ศ. 2304
พุทธศักราช 2304 ใกล้เคียงกับ
เครื่องราชอิสริยาภรณ์วัฒนธรรม
ลักษณะของเครื่องราชอิสริยาภรณ์
เป็นแพรแถบสีม่วง สำหรับคล้องคอ ดวงตราเป็นวงกลมมีใบส้มอยู่โดยรอบ5ใบ ในแต่ละมุม5มุม
มิสไทยแลนด์อินเตอร์เนชันแนล
มิสไทยแลนด์อินเตอร์เนชันแนล (Miss Thailand International) เป็นชื่อของการประกวดนางงามในประเทศไทย จัดขึ้นเป็นครั้งแรกเมื่อปี พ.ศ. 2511 เพื่อส่งผู้ชนะเลิศเป็นผู้แทนประเทศไทย เข้าประกวดนางงามนานาชาติ (Miss International) ที่ประเทศญี่ปุ่น
ในปี พ.ศ.2562 ได้มีนางงามจากประเทศไทยได้รับตำแหน่ง นางงามนานาชาติ (Miss International) ประจำปี พ.ศ.2565 (ค.ศ.2019) ครั้งแรกคือ คุณสิรีธร ลีห์อร่ามวัฒน์ หรือ บิ๊นท์ ที่จัดประกวด ณ จังหวัดโตเกียว ประเทศญี่ปุ่น
ในปี พ.ศ. 2566 ได้มีการเปลี่ยนชื่อเป็น มิสไทยแลนด์อินเตอร์เนชันแนล (Miss Thailand International) โดยมีผู้ถือลิขสิทธิ์ประจำประเทศไทย ได้แก่ คุณปวีณา บำรุงรส ร่วมกับ คุณธนัช หรินทจินดา โดยมีที่ปรึกษากิติมศักดิ์ คือ คุณณรงค์ เลิศกิตศิริ และ คุณสมชาย ชีวสุทธานนท์
ปัจจุบันนางงามผู้ดำรงตำแหน่ง มิสไทยแลนด์อินเตอร์เนชันแนล คือ ฤๅชนก มีแสง
ตัวแทนในการประกวดระดับนานาชาติในอดีต
สัญลักษณ์สี : ชนะเลิศ
อาร์เอส อันปลั๊ก ดนตรีนอกเวลา
อาร์เอส อันปลั๊ก (RS UNPLUGGED) เป็นอัลบั้มเฉพาะกิจ ซึ่งเกิดจากการรวมกันของกลุ่มศิลปินค่าย อาร์เอส ที่ประสบความสำเร็จในการออกอัลบั้มต่างๆ วางจำหน่ายครั้งแรกเมื่อวันที่ 11 เมษายน พ.ศ. 2537 โดยทำให้อัลบั้มนี้ประสบความสำเร็จเป็นอย่างมาก ถึงมีการจัดคอนเสิร์ตใหญ่ครั้งสำคัญในชื่อคอนเสิร์ต "RS Unplugged Concert คอนเสิร์ตนอกเวลา" ที่จัดขึ้นเมื่อวันที่ 28 พฤษภาคม พ.ศ. 2537 จัดแสดงที่ อินดอร์ สเตเดี้ยม หัวหมาก
รายชื่อเพลง
ในอัลบั้มนี้ได้มีการร้องใหม่โดยเพลงทั้งหมด 13 เพลงซึ่งเป็นเพลงที่ได้รับความนิยมอย่างมากในอดีตโดยทั้ง 13 เพลงได้ปรับทำนองแนวเพลงอคูสติกผสมผสานแนวลูกทุ่งทั้งหมด แต่เพลงที่ 14 ซึ่งเป็นเพลงพิเศษในอัลบั้มมีชื่อว่า เพื่อนกัน ซึ่งเคยเป็นเพลงในอัลบั้มรวมฮิตของศิลปินร็อกในสังกัด คือ หิน เหล็ก ไฟ, ไฮ-ร็อก และ หรั่ง ร็อกเคสตร้า ส่วนอัลบั้ม RS Unplugged classic ได้เพิ่มเพลงอคุสติกที่ผสมผสานเพลงลูกทุ่ง 2 เพลงใหม่ คือ ‘’ศรัทธา’’ และ ‘’เพื่อเธอ’’ ของ หิน เหล็ก ไฟ
เครดิต
โปรดิวเซอร์ : ธนิต เชิญพิพัฒธนสกุล
เรียบเรียง : ธนิต, อิทธิ, เรืองยศ, อนุสาร, ธนันต์, ณรงค์, สุรพันธ์, สร่างศัลย์
กีต้าร์ : อิทธิ, สร่างศัลย์, สุรพันธ์, ณรงค์
เบส : เจน เฉลยกาย
เปียโน : ธนิต, ธนันต์
เชลโล : กิติคุณ สดประเสริฐ
ไวโอลิน : อ.นพ โสตถิพันธุ์, อ.พจน์ ปรีชา
ฟลุต : สมชาย เฟี้ยวสำอางค์
แอคคอเดียน : จิตรกร บัวเนียม
ฮาร์โมนิกา : ธนพล อินทฤทธิ์
เพอร์คัชชั่น : ธนิต
Harmony Vocal : อนุวาท พลางกูร, พัชริดา วัฒนา
ไวโอลิน, เชลโล, ฟลุต, เสียงประสาน เรียบเรียงโดย ธนิต เชิญพิพัฒธนสกุล
มิกซ์ : Tim Beale
Art Director : June
Photographer : Guy Daviot
วันแชมเปียนชิพ
วันแชมเปียนชิพ (ONE Championship) เป็นสมาคมเกี่ยวกับศิลปะการต่อสู้แบบผสมในประเทศสิงคโปร์ ซึ่งเปิดตัวอย่างเป็นทางการเมื่อวันที่ 14 กรกฎาคม ค.ศ. 2011 และเป็นที่รู้จักอย่างกว้างขวางว่าเป็นสมาคมศิลปะการต่อสู้แบบผสมที่ใหญ่ที่สุดในทวีปเอเชีย
สันนิบาตคอมมิวนิสต์ระหว่างประเทศ (เวียดนาม)
สันนิบาตคอมมิวนิสต์ระหว่างประเทศ (International Communist League) เป็นพรรคการเมืองนิยมลัทธิทรอตสกี ก่อตั้งโดยกลุ่มเดือนตุลาคมใน พ.ศ. 2475 โดยแยกตัวออกมาจากกลุ่มอินโดจีนที่นิยมลัทธิบอลเชวิก-เลนิน กลุ่มนี้ได้ออกหนังสือพิมพ์ชื่อ ท้างเหมื่อย
กลุ่มนี้สนับสนุนแต่ไม่เข้าร่วมกับพรรคคอมมิวนิสต์อินโดจีน กลุ่มนี้เติบโตอย่างรวดเร็ว จนถูกกดดันจากรัฐบาลอาณานิคมใน พ.ศ. 2480 เพราะอยู่เบื้องหลังการนัดหยุดงาน เมื่อเกิดสงครามโลกครั้งที่ 2 ผู้นำของกลุ่มถูกจับกุมและกลุ่มถูกคว่ำบาตร จนเดือนสิงหาคม พ.ศ. 2487 จึงกลับมาอีกครั้งในชื่อสันนิบาตคอมมิวนิสต์ระหว่างประเทศ
กลุ่มนี้สนับสนุนการลุกฮือของผู้ใช้แรงงาน ต่อต้านการปกครองแบบอาณานิคมในช่วงปลายสงคราม และมีอำนาจใน 150 เมือง มีสมาชิกเพิ่มขึ้นเป็นจำนวนมาก กลุ่มนี้พยายามจัดประชุมที่ไซ่ง่อน แต่ถูกจับกุมเมื่อกองทัพฝรั่งเศสมาถึง สมาชิกพันธมิตรคอมมิวนิสต์เตรียมกองกำลังเพื่อสู้รบ แต่โฮจิมินห์จากพรรคคอมมิวนิสต์อินโดจีนได้ตกลงที่จะลงนามในข้อตกลงกับฝรั่งเศส ผู้นำส่วนใหญ่ของพันธมิตรถูกประหารชีวิตหรือหายตัวไปใน พ.ศ. 2489
พ.ศ. 2305
พุทธศักราช 2305 ใกล้เคียงกับ
พรรคประชาธิปไตยก้าวหน้าซาราวัก
พรรคประชาธิปไตยก้าวหน้าซาราวัก (Parti Demokratik Progresif Sarawak) เป็นพรรคการเมืองในมาเลเซียที่มีฐานเสียงในรัฐซาราวัก ก่อตั้งเมื่อ พ.ศ. 2545 หลังจากการสลายตัวของพรรคแห่งชาติซาราวักโดยกลุ่มที่สนับสนุนเปอฮิน ศรี อับดุล ตาอิบ มะห์มุด มุขมนตรีแห่งซาราวัก นำโดยดาโต๊ะ ศรี วิลเลียม อีกม พรรคนี้เป็นส่วนหนึ่งของแนวร่วมแห่งชาติ ในการเลือกตั้งทั่วไปรัฐซาราวักเมื่อ พ.ศ. 2554 พรรคนี้ได้รับการเลือกตั้ง 6 ที่นั่ง
พระเจ้าลีออนิดัสที่ 1
พระเจ้าลีออนิดัสที่ 1 (Leonidas I; กรีกดอริก: Λεωνίδας Α´, Leōnídas A'; กรีกไอโอนิกและแอตติก: Λεωνίδης, เล-ออ-นี-แดส, ; "บุตรแห่งสิงโต"; สวรรคต 19 กันยายน 480 ปีก่อนคริสตกาล) เป็นพระมหากษัตริย์นักรบกล้าหาญแห่งนครรัฐกรีกสปาร์ตา พระองค์ทรงนำกำลังทัพสปาร์ต้าระหว่างการบุกครองกรีซครั้งที่สองของเปอร์เซียและทรงเป็นที่จดจำสำหรับการสวรรคตที่ยุทธการที่เทอร์มอพิลี
เซเรเนด
เซเรเนด หรือ เซเรนาต้า (serenade ; serenata) ในความหมายทั่ว ๆ ไป หมายถึงเพลงที่แต่งให้เพื่อเป็นเกียรติแก่คนรัก เพื่อน หรือบุคคลอื่นๆ ใช้บรรเลงในช่วงค่ำหรือจากทางใต้หน้าต่าง
ลิลองเว
ลิลองเว (Lilongwe) เป็นเมืองหลวงและเมืองที่ใหญ่ที่สุดของประเทศมาลาวี มีประชากรราว 781,538 คน ในปี ค.ศ. 2012 ตั้งอยู่ตอนกลางของประเทศ ริมฝั่งแม่น้ำลิลองเว อยู่ใกล้กับชายแดนประเทศมาลาวี, โมซัมบิก และแซมเบีย
ชาญชัย ชัยรุ่งเรือง
นายชาญชัย ชัยรุ่งเรือง อดีตหัวหน้าพรรคเพื่อแผ่นดิน อดีตรัฐมนตรีว่าการกระทรวงอุตสาหกรรม และสมาชิกสภาผู้แทนราษฎรจังหวัดมหาสารคาม
ประวัติ
นายชาญชัย เกิดเมื่อวันที่ 27 พฤษภาคม พ.ศ. 2495 เป็นบุตรของนายสดใส และ นางทองใบ ชัยรุ่งเรือง ที่อำเภอบรบือ จังหวัดมหาสารคาม
นายชาญชัย ถึงแก่อนิจกรรมด้วยโรคมะเร็งลำไส้ เมื่อเวลา 3 นาฬิกาของวันที่ 17 กุมภาพันธ์ พ.ศ. 2561 โดยตั้งศพที่วัดสระเกศราชวรมหาวิหาร และกำหนดพิธีพระราชทานน้ำหลวงอาบศพ ในวันที่ 18 กุมภาพันธ์ พ.ศ. 2561
การศึกษา
นายชาญชัย สำเร็จการศึกษาชั้นประถมศึกษา จากโรงเรียนบรบือ และ สำเร็จการศึกษาชั้นมัธยมศึกษา จากโรงเรียนสารคามพิทยาคม จังหวัดมหาสารคาม ระดับอาชีวศึกษา จากวิทยาลัยช่างก่อสร้างอุเทนถวาย รุ่นที่ 40 (ร่วมรุ่นกับ ยืนยง โอภากุล และ ปรีชา ชนะภัย) ในระดับปริญญาตรี จากมหาวิทยาลัยราชภัฏมหาสารคาม และหลักสูตรการปกครองราชอาณาจักร เอกชนและการเมือง (วปม.รุ่นที่ 1) ในระดับปริญญาโท รัฐประศาสนศาสตรมหาบัณฑิต จากคณะรัฐศาสตร์ จุฬาลงกรณ์มหาวิทยาลัย
ประสบการณ์ทางการเมือง
นายชาญชัย ชัยรุ่งเรือง เริ่มเข้าสู่การเมืองโดยการเป็นสมาชิกสภาผู้แทนราษฎรจังหวัดมหาสารคาม ในปี พ.ศ. 2526 พ.ศ. 2529 พ.ศ. 2535/1 พ.ศ. 2538 พ.ศ. 2544 และ พ.ศ. 2548 เคยดำรงตำแหน่งในการเมืองตำแหน่งรองโฆษกประจำสำนักนายกรัฐมนตรี เป็นผู้ช่วยเลขานุการรัฐมนตรีว่าการกระทรวงมหาดไทย และได้รับแต่งตั้งเป็นรัฐมนตรีว่าการกระทรวงอุตสาหกรรม ในรัฐบาลของนายอภิสิทธิ์ เวชชาชีวะ ในช่วงปลายปี พ.ศ. 2550
นายชาญชัย ชัยรุ่งเรือง ถูกปรับออกจากตำแหน่งรัฐมนตรีกระทรวงอุตสาหกรรมในเดือนมิถุนายน พ.ศ. 2553 หลังการอภิปรายทั่วไปเพื่อลงมติไม่ไว้วางใจรัฐมนตรีในประเทศไทย พ.ศ. 2553 เพราะ ส.ส. 2 คนของพรรคเพื่อแผ่นดินได้ลงมติไม่ไว้วางใจรัฐมนตรีในรัฐบาล 2 คน คือ นายชวรัตน์ ชาญวีรกูล และนายโสภณ ซารัมย์ จากพรรคภูมิใจไทย ทำให้แกนนำของพรรคภูมิใจไทย แสดงความไม่พอใจ และเรียกร้องให้นายกรัฐมนตรีปรับพรรคเพื่อแผ่นดินออกจากพรรคร่วมรัฐบาล
นอกจากงานการเมืองแล้ว ชาญชัย ชัยรุ่งเรือง เคยได้รับหน้าที่เป็นประธานที่ปรึกษา และอาจารย์พิเศษของมหาวิทยาลัยกรุงเทพธนบุรี
ยอดเขา
ยอดเขา คือจุดบนภูเขาหรือบนพื้นผิวที่มีความสูงมากกว่าพื้นที่โดยรอบของมัน ยอดเขาที่มีลักษณะเป็นกรวยเหลี่ยมนั้นเกิดจากการกัดเซาะของน้ำแข็งบนยอดเขา
สโมสรฟุตบอลเรอัลมาดริดในฤดูกาล 2022–23
การแข่งขัน สโมสรฟุตบอลเรอัลมาดริด ฤดูกาล 2022–23 เป็นฤดูกาลที่ 119 ของสโมสร และเป็นฤดูกาลที่ 92 ของการได้อยู่บนลีกสูงสุดของฟุตบอลสเปน นอกเหนือจากนั้นในลีกภายในประเทศ เรอัลมาดริดจะมีส่วนร่วมในครั้งนี้ของฤดูกาลนี้ของโกปาเดลเรย์, ซูเปร์โกปาเดเอสปัญญา และยูฟ่าแชมเปียนส์ลีก
ก่อนฤดูกาลและกระชับมิตร
เมื่อวันที่ 10 มิถุนายน ค.ศ. 2022, เรอัลมาดริดได้ประกาศว่าพวกเขาจะออกเดินทางไปประเทศสหรัฐอเมริกา เพื่อที่จะมีส่วนร่วมในก่อนเปิดฤดูกาล ซอคเกอร์ แชมเปียนส์ ทัวร์. เอล กลาซีโก พบกับ บาร์เซโลนา เป็นครั้งที่สองซึ่งทั้งสองทีมเคยเผชิญหน้ากันมาแล้วในดินแดนอเมริกาหลังจากแมตช์ ปี 2017 อินเตอร์เนชันแนลแชมเปียนส์คัพ.
ยอดเขา
สหภาพสมาคมการปีนเขาระหว่างประเทศหรืออูว์อีอาอาให้นิยามไว้ว่ายอดเขาต้องมีความสูงอย่างน้อย 300 เมตร
สโมสรฟุตบอลเรอัลมาดริดในฤดูกาล 2022–23
นัด
โปรแกรมการแข่งขันฟุตบอลลีกได้ประกาศไว้เมื่อวันที่ 23 มิถุนายน ค.ศ. 2022.
รอบแบ่งกลุ่ม
การจับสลากรอบแบ่งกลุ่มได้จัดขึ้นในวันที่ 25 สิงหาคม ค.ศ. 2022.
รอบ 16 ทีมสุดท้าย
การจับสลากสำหรับรอบ 16 ทีมสุดท้ายได้จัดขึ้นในวันที่ 7 พฤศจิกายน ค.ศ. 2022.
รอบก่อนรองชนะเลิศ
การจับสลากสำหรับรอบก่อนรองชนะเลิศและรอบรองชนะเลิศได้จัดขึ้นในวันที่ 17 มีนาคม ค.ศ. 2023.
ประตู
1 รวมไปถึง ยูฟ่าซูเปอร์คัพ 2022 และ ซูเปร์โกปาเดเอสปัญญา ฤดูกาล 2022–23.
คลีนชีตส์
แหล่งที่มา: FBREF 1 รวมไปถึง ซูเปร์โกปาเดเอสปัญญา ฤดูกาล 2022–23, ยูฟ่าซูเปอร์คัพ 2022 และ ฟุตบอลชิงแชมป์สโมสรโลก 2022.
บีเอ็มดับเบิลยู Z4
บีเอ็มดับเบิลยู Z4 (BMW Z4) เป็นรถยนต์นั่งประเภทสมรรถนะสูง เครื่องยนตร์หน้าลำ ขับเคลื่อนสองล้อท้าย (FMR) 2 ประตู 2 ที่นั่ง ผลิตโดยบริษัทรถยนต์สัญชาติเยอรมัน บีเอ็มดับเบิลยู เป็นรุ่นต่อจาก บีเอ็มดับเบิลยู แซด1, บีเอ็มดับเบิลยู 507, บีเอ็มดับเบิลยู แซด8 และ บีเอ็มดับเบิลยู แซด3 สำหรับ บีเอ็มดับเบิลยู แซด4 เป็นรถที่ผลิตเพื่อมาแทนรุ่น แซด3 ซึ่งได้ยกเลิกการผลิตไปในปี ค.ศ. 2002 โฉมแรกสุดของ แซด4 ได้เริ่มแผนการผลิตขึ้น ในปี ค.ศ. 2002 ที่โรงงานบีเอ็มดับเบิลยูใน รัฐเซาท์แคโรไลนา, สหรัฐอเมริกา ซึ่งออกมาเป็น สไตล์คูเป้ และสไตล์โรสเตอร์ เมื่อได้รับการเปิดตัวออกมา บีเอ็มดับเบิลยู แซด4 ก็ได้ชนะรางวัล "รางวัลการออกแบบแห่งปี" ( Design of the Year Award ) จากนิตยสารออโตโมบิล ต่อมาในปี ค.ศ. 2009 บีเอ็มดับเบิลยู แซด4 ก็ได้เปิดตัวโฉมที่ 2 ในสไตล์โรสเตอร์แบบเปิดประทุนหลังคาแข็ง ซึ่งได้มีการวางแผนขึ้น ที่เมืองเรเกนส์บูร์ก ( Regensburg ) ประเทศเยอรมนี เมื่อเปิดตัวออกมา บีเอ็มดับเบิลยู แซด4 ก็ได้รับรางวัลเรดด็อด ดีไซน์
โฉมที่ 1 (E85/E86)
Z4 ในโฉมที่ 1 ได้แบ่งสไตล์รถออกเป็น 2 ชนิด ได้แก่ "E85" ซึ่งได้รับการออกแบบขึ้นในรูปแบบรถโรสเตอร์ และ "E86" ในรูปแบบรถคูเป้ รถได้รับการออกแบบโดย นักออกแบบรถบีเอ็มดับยูชาวเดนมาร์ก แอนเดอรส์ วอร์มมิ่ง ( Anders Warming )
ในปี ค.ศ. 2004 Z4 ก็ได้เปิดจำหน่ายในรุ่นเสริมอื่นๆ ได้แก่ 3.0i (เครื่องขนาด 3.0 ลิตร I6 กับ 231 hp), 3.0si (เครื่องขนาด 3.0 ลิตร I6 กับ 265 hp), 2.5si (เครื่องขนาด 2.5 ลิตร I6 กับ 218 bhp), 2.2i (เครื่องขนาด 2.2 ลิตร I6 กับ 170 bhp) และ 2.0i (เครื่องขนาด 2.0 ลิตร I6 กับ 150 bhp) บีเอ็มดับเบิลยู แซด4 ในสไตล์คูเป้ ได้เปิดจำหน่ายเพียงแค่รุ่นเดียวคือ 3.0si ซึ่ง มีขนาดเครื่อง 3.0 ลิตร 255 hp I6 โดยทุกรุ่นทั้ง E85 โรสเตอร์ และ E86 คูเป้ ได้ผลิตที่ เกรียร์ แพลนท์ ( Greer plant )
โฉมที่ 3 (G29; พ.ศ. 2561–ปัจจุบัน)
รถต้นแบบของบีเอ็มดับเบิลยู Z4 ได้เผยโฉมเมื่อเดือนสิงหาคม พ.ศ. 2560 ที่งาน Pebble Beach Concourse
รถต้นแบบนั้นได้เป็นตัวอย่างของโฉมผลิตจริงและหลังคานั้นได้ใช้โครงสร้างผ้าแทนการใช้หลังคาแข็งพับเก็บเองได้แบบรุ่นที่แล้ว
แพลตฟอร์มของ Z4 จะได้ใช้ร่วมกับโตโยต้า ซูปรา รุ่นใหม่ด้วย
สำหรับประเทศไทยมีการทำตลาดดังนี้
'''พ.ศ. 2562'''
'''พ.ศ. 2565'''
ซากาโต้
บีเอ็มดับเบิลยู ซากาโต้ ( BMW Zagato ) เป็นโฉมรถคอนเซปต์ ผลิตโดยบริษัทออกแบบรถสัญชาติอิตาลี ซากาโต้ ได้มีการออกแบบเป็น 2 สไตล์ คือ แบบโรสเตอร์ ซึ่งเปิดตัวที่งาน Pebble Beach Concours d'Elegance ในวันที่ 19 สิงหาคม ปี ค.ศ. 2012 และแบบคูเป้ ที่งาน Concorso d'Eleganza Villa d'Este ในวันที่ 25 พฤๅภาคม ปี 2012
อติล่า กานโยซ์
อาร์เธอร์ อภิชาติ กานโยซ์ (7 เมษายน พ.ศ. 2535) เป็นที่รู้จักในชื่อ อติล่า (Attila) เป็นนายแบบและครูสอนกังฟูลูกครึ่งไทย-สวิตเซอร์แลนด์ มีชื่อเสียงจากการประกวดรายการเดอะเฟซเมนไทยแลนด์เมื่อปี พ.ศ. 2560 และได้รับรางวัลรองชนะเลิศจากรายการดังกล่าว
ประวัติ
อติล่ามีบิดาเป็นชาวสวิสและมารดาเป็นชาวไทย ชื่อ "อติล่า" เป็นคำตุรกี เป็นพระนามของอัตติลากษัตริย์จักรวรรดิฮัน ที่เคยสัประยุทธ์กับจักรวรรดิโรมันอันศักดิ์สิทธิ์ เขาเกิดและเติบโตที่เจนีวา ประเทศสวิตเซอร์แลนด์ ขณะอายุสี่ขวบได้ย้ายไปอยู่แถบหาดป่าตอง จังหวัดภูเก็ต เพราะแม่คิดถึงบ้าน กระทั่งถึงอายุเจ็ดขวบจึงย้ายกลับไปประเทศสวิตเซอร์แลนด์ จบการศึกษาจาก Collège et Ecole de Commerce Madame de Staël ในเจนีวา ประเทศสวิตเซอร์แลนด์ ขณะที่เขาอาศัยอยู่ในประเทศสวิตเซอร์แลนด์นั้น บิดามารดาได้แยกกันอยู่ และเลิกรากันเมื่อเขาอายุได้สิบสามปี เขาเริ่มดำเนินชีวิตด้วยตัวเองตั้งแต่อายุสิบสี่ปี ต่อมาอาศัยร่วมบ้านกับอดีตแฟนจนอายุได้สิบแปดปี  ขณะที่ยังศึกษาเขาเข้าร่วมกับนักเรียนเกเร มีพฤติกรรมรุนแรงเช่นทำลายข้าวของ มีเรื่องชกต่อย หรือการลักขโมย แต่ก็ยังมีผลการเรียนที่น่าพึงใจ
หลังสำเร็จการศึกษา เพื่อนจึงแนะนำให้เขาทำงานเป็นนายแบบในประเทศไทยเพื่อหาเลี้ยงตนเอง ในปี พ.ศ. 2557 เขามีผลงานภาพยนตร์เรื่องแรกคือ The Room ห้อง หลอก หลอน ตอน Honey Moon Sweet รับบทเป็นไมก์ แสดงคู่กับสาวิกา ไชยเดช และเข้าประกวดรายการเดอะเฟซเมนไทยแลนด์เมื่อปี พ.ศ. 2560 และได้รับรางวัลรองชนะเลิศในฤดูกาลดังกล่าว นอกจากงานแสดงแล้ว เขายังเป็นครูกังฟูในโรงเรียนสอนศิลปะป้องกันตัว FMMA Bangkok
ชีวิตส่วนตัว
ในวัยเยาว์เขาป่วยด้วยโรคซึมเศร้า อติล่าสนใจในศาสนาพุทธด้วยเหตุผลทางไสยศาสตร์ โดยว่าเจอผีอำ, มองเห็นภาพหลอนอยู่เสมอ หรือฝันเห็นวิญญาณอยู่เสมอ เขากล่าวว่า "ผมแพนิกมาก กลัวมาก เป็นปรากฏการณ์ที่เด็กฝรั่งไม่เข้าใจ ทุกคนไม่เข้าใจ เราหลงไปกับมันมาก จนเข้าใจว่ามันเป็นเรื่องของจิต พอปิดหน้าต่างไม่สนิท เห็นเงาดำตลอด แล้วก็กลัว รู้สึกว่าต้องไปศึกษาเรื่องนี้แล้วต้องควบคุมมันให้ได้..." หลังจากนั้นเขาจึงเริ่มศึกษาศาสนาพุทธ และต้องการออกบวชสำหรับศึกษาพระธรรม เขากล่าวว่า "ก่อนผมมาเมืองไทยผมได้อ่านเรื่องพระพุทธเจ้า แล้วศึกษาธรรมะตั้งแต่มาอยู่ที่นี่ ผมอยากรู้จัก เข้าใจศาสตร์นี้มากขึ้น อยากบวชมาตลอด..." ต่อมาจึงบวช ณ วัดป่าสุวรรณโณ จังหวัดชัยภูมิ เป็นระยะเวลาสี่เดือนครึ่ง และกล่าวว่าอนาคตอาจบวชอีกครั้ง
เขาสนใจกังฟู เพราะสอนปรัชญา แนวคิด และกล้าเผชิญกับความกลัว และใกล้เคียงกับหลักธรรมที่เขาสนใจ ในยามเย็นและค่ำ เขาจะใช้เวลาไปกับการสอนมวยหย่งชุนผสมไทเก๊ก
เขามีบุตรชายคนหนึ่งกับภัทตรา พงษ์วิลัย แฟนสาว ชื่ออาร์เธอร์ ภาคิน กานโยซ์  (Arthur Phakin Gagnaux) ชื่อเล่น อาเธอร์ เกิดเมื่อวันที่ 8 เมษายน พ.ศ. 2561
หญ้างวงช้าง
หญ้างวงช้าง เป็นพืชล้มลุกในวงศ์ Boraginaceae ลำต้นไม่มีเนื้อไม้ มีขนสั้นๆ จับแล้วเหนียวมือ มีกลิ่นเฉพาะตัว ใบเดี่ยว มีขนสั้นๆกระจายทั่วผิวใบ จับแล้วรู้สึกเหนียวมือ ดอกช่อ ปลายช่อม้วน มีดอกย่อยอยู่ที่ช่อดอกเพียงด้านเดียว ดอกมีกลิ่นหอมอ่อนๆ ผลเดี่ยวกลม ปลายผลเป็นร่อง มีกลีบเลี้ยงหุ้มเป็นรูปสามเหลี่ยม อ่อนเป็นสีเขียว แก่เป็นสีน้ำตาล ผลแห้งแตก เมล็ดสีเทาดำ ในฟิลิปปินส์ใช้เป็นยาแก้บวม
ไฟโล
ไฟโลแห่งอะเล็กซานเดรีย หรือ ไฟโล จูเดียอัส (กรีก: Φίλων, Philōn) นักปรัชญาชาวยิวเกิดในอะเล็กซานเดรีย
ไฟโลได้ใช้สัญลักษณ์ทางปรัชญาในการหลอมรวมปรัชญากรีกกับปรัชญายิว ไว้ด้วยกัน วิธีที่เขาใช้คือการปฏิบัติตามแนวของ ลัทธิสโตอิก โดยไม่ทิ้งแนวทางตามคัมภีร์ของชาวยิว อรรถกถาเปรียบเทียบเชิงสัญลักษณ์ ของเขาถูกวิจารณ์อย่างมากจากปิตาจารย์แห่งคริสตจักร และเขาไม่เป็นที่ยอมรับเลยในศาสนายูดาห์ เขาเชื่อว่าการแปลความคัมภีร์ฮีบรูตามตัวอักษรนั้นปิดกั้นทัศนคติอันหลากหลายของมนุษย์ และการแสดงการรับรู้เรื่องของพระเจ้าที่พระคัมภีร์กล่าวถึงนั้นดูน่าพิศวงและซับซ้อนเกินไป
สำหรับไฟโลแล้ว โลกอส (Logos) เป็นพิมพ์เขียวสำหรับโลก และเป็นรูปแบบการจัดการของพระเจ้า นักวิชาการบางคนให้ความเห็นว่าถ้อยคำทางปรัชญาของเขาเป็นแรงผลักดัน ให้เกิดการประมวลถ้อยคำเกี่ยวกับการสร้างสรรค์ของพระเจ้าในช่วงต้นของคริสเตียน
การตีความพระคัมภีร์
วิธีพิเศษเป็นสิ่งจำเป็นสำหรับการกำหนดความหมายที่แท้จริงของคำในพระคัมภีร์ งานที่ถูกต้องของวิธีการนี้จะกำหนดสัญลักษณ์ที่ถูกต้อง จึงจะเรียกว่าเป็นความฉลาดทางสถาปัตยกรรม
วิธีพิเศษมีอยู่ 21 ข้อดังนี้
ซินนาบาร์
ซินนาบาร์ (Cinnabar; ออกเสียง ) หรือ cinnabarite mercury(II) sulfideแดง (HgS)  ชาด ธรรมชาติ เป็นแร่ของปรอทที่พบได้ทั่วไป
แร่ชนิดนี้ในตำรายาโบราณเรียกชาดจอแส ใช้สงบประสาทและถอนพิษ ก่อนใช้จะต้องฆ่าฤทธิ์ก่อน ส่วนชาดที่ได้จากเมอร์คิวรรีซัลไฟด์สังเคราะห์นั้นเรียกชาดหรคุณจีน
วัดใหญ่ศรีสุพรรณ
วัดใหญ่ศรีสุพรรณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหิรัญรูจี เขตธนบุรี กรุงเทพมหานคร เจ้าอาวาสรูปปัจจุบันคือ พระศรีสุธรรมเมธี (อุ้น ปณฺฑิโต ป.ธ.9)
วัดใหญ่ศรีสุพรรณสร้างขึ้นในราว พ.ศ. 2290 สมัยกรุงศรีอยุธยาตอนปลาย ชาวบ้านเรียก วัดใหญ่ ที่เรียกว่าวัดใหญ่เพราะผู้พี่ได้สร้างขึ้นมีนามว่า เจ้าขรัวทอง ขณะที่ผู้น้องหรือเจ้าขรัวเงิน สร้างวัดน้อยหรือวัดหิรัญรูจีวรวิหาร คำว่า สุพรรณ ในชื่อวัดแปลว่า "ทอง" ซึ่งหมายถึงผู้สร้างวัด วัดได้รับการบูรณปฏิสังขรณ์เริ่มในปี พ.ศ. 2498 ในสมัยพระครูประสาทธรรมกิจเป็นเจ้าอาวาส ได้รับพระราชทานวิสุงคามสีมาประมาณ พ.ศ. 2298 ได้ผูกพัทธสีมาเมื่อ พ.ศ. 2310
อาคารเสนาสนะในวัด ได้แก่ พระอุโบสถทรงไทยโบราณ เดิมไม่มีช่อฟ้า ต่อมาซ่อมแซมจึงได้มีช่อฟ้า หน้าบันลายดอกไม้ พระประธานในอุโบสถเป็นพระพุทธรูปปางสมาธิ และพระพุทธศิลาแดงปางสมาธิฉาบปูนและปิดทอง มีศาลาการเปรียญ 2 ชั้น มุงกระเบื้องเคลือบ มีช่อฟ้าหน้าบันเป็นรูปเทพนม
ประเทศบุรุนดีในพาราลิมปิกฤดูร้อน 2012
กรีฑา
ผลการแข่งขันดังนี้ :
มาร์ตินา นาฟราติโลวา
มาร์ตินา นาฟราติโลวา เกิดเมื่อวันที่ 18 ตุลาคม ค.ศ.1956 นักเทนนิสหญิงชาวอเมริกันเชื้อสายเช็ก อดีตมือวางอันดับหนึ่งของโลก เจ้าของสถิติชนะเลิศเทนนิสแกรนด์สแลมประเภทหญิงเดี่ยว 18 ครั้ง หญิงคู่ 31 ครั้ง และคู่ผสม 10 ครั้ง  เป็นเจ้าของสถิติมากมาย เช่น สถิติชนะเลิศมากที่สุดในยุคหลัง (ประเภทหญิงเดี่ยว 167 ครั้ง, ประเภทหญิงคู่ 177 ครั้ง), สถิติชนะติดต่อกันมากที่สุดในยุคหลัง (77 นัดติดต่อกัน), สถิติชนะติดต่อกันมากที่สุด (109 นัดติดต่อกัน)  และชนะเลิศแกรนด์สแลมทั้ง 4 รายการในปี 1984
มาร์ตินา เกิดที่กรุงปราก เชโกสโลวาเกีย เดิมชื่อว่า มาร์ตินา ซูเบอร์โทวา มารดาของเธอแต่งงานใหม่ เธอจึงเปลี่ยนมาใช้นามสกุลของพ่อเลี้ยง เธอได้เป็นแชมเปียนของเชโกสโลวาเกียตั้งแต่อายุ 15 ปี ในปี 1972 และได้ย้ายมาเล่นในสหรัฐอเมริกาตั้งแต่ปี 1974  จากนั้นได้สละสัญชาติเช็ก ขอลี้ภัยทางการเมือง และขอสัญชาติอเมริกัน  เธอได้รับสัญชาติอเมริกันในปี 1981  ต่อมาในปี 2008 เธอได้รับสัญชาติเช็กกลับคืน
นาฟราติโลวามักเปิดเผยต่อสาธารณะว่าเธอเป็นบุคคลที่มีความหลากหลายทางเพศ ในเดือนเมษายน 2010 เธอออกมาเปิดเผยว่า เธอป่วยเป็นมะเร็งเต้านม และกำลังจะเข้ารับการบำบัด
ภาษากัศมีร์
ภาษากัศมีร์, ภาษาแคชเมียร์ (Kashmiri, ) หรือ ภาษาเกอศูร์ (, कॉशुर,, /kəːʃur/) เป็นภาษากลุ่มดาร์ดิก จัดอยู่ในตระกูลอินโด-ยูโรเปียน สาขาอินโด-อารยัน มีผู้พูดในดินแดนกัศมีร์ประมาณ 7 ล้านคน เรียงประโยคแบบประธาน-กริยา-กรรม ในยุคแรกเขียนด้วยอักษรศารทา แล้วเปลี่ยนเป็นอักษรอาหรับแบบเปอร์เซียภายหลัง วรรณกรรมภาษากัศมีร์มีมาก แต่ไม่ได้รับการสืบทอด ผู้พูดภาษานี้ก็ลดจำนวนลง ภาษานี้เพิ่งได้รับการยอมรับให้เป็นภาษาราชการและมีการสอนในโรงเรียนได้ไม่นาน นิตยสารและหนังสือพิมพ์ภาษากัศมีร์มีเพียงฉบับเดียว
สัทวิทยา
ภาษากัศมีร์ประกอบด้วยหน่วยเสียงดังนี้
สระ
! ! หน้า ! กลาง ! หลัง ! สูง ! กลาง ! ต่ำ
ระบบการเขียน
ภาษากัศมีร์มีระบบอักขรวิธี 3 แบบ: อักษรเปอร์เซีย-อาหรับ, อักษรเทวนาครี และอักษรศารทา บางครั้งมีการเขียนอักษรโรมันในการเขียนภาษากัศมีร์อย่างไม่เป็นทางการ โดยเฉพาะในโลกออนไลน์
ภาษากัศมีร์เคยเขียนด้วยอักษรศารทาหลังคริสต์ศตวรรษที่ 8 ภายหลังอักษรนี้เริ่มไม่เหมาะต่อการเขียนภาษานี้ เพราะไม่รองรับเสียงเฉพาะด้วยการใช้สัญลักษณ์สระอย่างเพียงพอ นั่นทำให้ปัจจุบันไม่นิยมใช้อักษรนี้และจำกัดการใช้งานเฉพาะในพิธีทางศาสนาของกัศมีร์บัณฑิต
ปัจจุบันภาษากัศมีร์เขียนด้วยอักษรเปอร์เซีย-อาหรับและเทวนาครี (ซึ่งมีการปรับเปลี่ยนบางส่วน) ในกลุ่มภาษาที่เขียนด้วยอักษรเปอร์เซีย-อาหรับ ภาษากัศมีร์เป็นหนึ่งในภาษาที่ระบุเสียงสระทั้งหมด
รัฐบาลชัมมูและกัศมีร์และสถาบันศิลปะ วัฒนธรรม และภาษาชัมมูและกัศมีร์ยอมรับให้อักษรเปอร์เซีย-อาหรับเป็นอักษรทางการของภาษากัศมีร์
ถึงกระนั้น อักษรเปอร์เซีย-อาหรับยังคงมีการใช้งานทั้งชาวกัศมีร์ที่นับถือศาสนาฮินดูและอิสลาม บางส่วนพยายามสร้างมุมมองทางศาสนาและทำให้อักษรเปอร์เซีย-อาหรับเป็นของมุสลิม ส่วนอักษรเทวนาครีเป็นของฮินดู
สระ
มีการจัดสระกัศมีร์ด้วยอักษรเทวนาครีหลายแบบ โดยตารางข้างล่างนี้มาจากรูปแบบใน ค.ศ. 2002 ซึ่งมักมีเนื้อหาและผู้อ่านในอินเทอร์เน็ตมากกว่า ถึงแม้ว่าจะเป็นรูปแบบเก่าก็ตาม รูปแบบนี้ใช้สระ ॲ/ऑ และสัญลักษณ์สระ कॅ/कॉ สำหรับสระคล้าย schwa และสระคล้าย schwa ยาว  ซึ่งพบในภาษาอื่นที่ใช้อักษรเทวนาครีแต่ใช้ระบุเสียงสระอื่น เช่น มราฐีและฮินดี
ส่วนตารางข้างล่างเป็นรูปแบบล่าสุด (2009) ในการสะกดสระและพยัญชนะกัศมีร์ สิ่งที่เปลี่ยนแปลงหลัก ๆ คืออักขระเดี่ยว ॳ / ॴ และสัญลักษณ์สระ कऺ / कऻ สำหรับเสียงสระคล้าย schwa และสระคล้าย schwa ยาว  และรูปสระเดี่ยว ॵ กับสัญลักษณ์สระ कॏ ใหม่สำหรับเสียงสระ  ซึ่งสามารถใช้แทนพยัญชนะ व เดี่ยวได้
สัญลักษณ์สระ
อักษรเปอร์เซีย-อาหรับ
ปฏิญญาสากลว่าด้วยสิทธิมนุษยชนข้อที่ 1:
อักษรศารทา
โองการข้างล่างเขียนโดย Lalleshwari:
"I kept reciting the unique divine word "Om" and kept it safe in my heart through my resolute dedication and love. I was simply ash and by its divine grace got metamorphosed into gold."
One who recites the divine word "Omkār" by devotion is capable to build a bridge between his own and the cosmic consciousness. By staying committed to this sacred word, one doesn't require any other mantra out of thousands others.
กิฬฬิกกุริศศิมังคลัง
กิฬฬิกกุริศศิมังคลัง (อักษรโรมัน: Killikkurussimangalam) เป็นหมู่บ้านในรัฐเกรละ ตั้งอยู่ห่างไป 8 กิโลเมตรจากโอตตัปปะลัม เมืองข้างเคียงในอำเภอปาลักกาฏ มีแม่น้ำนีละไหลผ่านอยู่ทางใต้ ชื่อของหมู่บ้านมาจากเทวาลัยชื่อเดียวกันซึ่งเป็นเทวาลัยพระศิวะแห่งสำคัญในเกรละ
หมู่บ้านนี้เป็นสถานที่เกิดของกุญจัน นัมปยาร กวีแนวเสียดสีชาวมลยาฬัมและผู้ริเริ่มศิลปะแบบโอฏฏันตุฬฬัล กาลักกะตุภวนัง (Kalakkathu Bhavanam) บ้านเกิดของเขา ในปัจจุบันเป็นศูนย์วัฒนธรมภายใต้การดูแลของกรมวัฒนธรรมรัฐ
พายุไต้ฝุ่นบบพา
หลังจากที่โจมตีปาเลา โดยได้ทำลายบ้านเรือน ตัดขาดการสื่อสาร กระแสไฟฟ้าขัดข้อง และถอนรากถอนโคนต้นไม้ พายุไต้ฝุ่นโบพาได้ขึ้นสู่แผ่นดินที่เกาะมินดาเนาที่เคยถูกทำลายด้วย พายุโซนร้อนวาชิเมื่อเดือนธันวาคม พ.ศ. 2554 พายุได้สร้างความเสียหายให้กับเกาะมินดาเนาอย่างมาก  ผู้คนไร้ที่อยู่อาศัย และเสียชีวิตจำนวนมาก
หลังจากโจมตี จังหวัดดาเวาตะวันออก และ หุบเขาโกมโปสเตลา พายุไต้ฝุ่นโบพาได้ข้ามทางใต้และตอนกลางของเกาะมินดาเนา พายุได้เคลื่อนสู่ทะเลจีนใต้ ทางตะวันตกของเกาะปาลาวัน นักอุตุนิยมวิทยาของรัฐคาดการณ์ว่าพายุนี้จะเข้าสู่ เวียดนาม หรือจีนตอนใต้
สหพันธรัฐไมโครนีเชียและปาเลา
เมื่อพายุโบพาก่อตัวขึ้น National Weather Service (NWS) ใน กวม ได้ประกาศเตือนภัยสำหรับสหพันธรัฐไมโครนีเชีย ที่เกาะนุกุโอโรและลุกุนอร์ และได้เพิ่มระดับการเตือนในวันที่ 26 พฤศจิกายน โดยได้รวมโลซับและคุกลากูนด้วย เมื่อพายุโบพาเคลื่อนไปทางตะวันตก ได้มีการประกาศให้จับตาในโปลูวัต, และ ซาตาวัล ทั้งสองแห่งได้ยกระดับเป็นการเตือนภัย และการจับตาไต้ฝุ่นได้ถูกประกาศเพิ่มในโวเลไอ
นันทิดา แก้วบัวสาย
นันทิดา แก้วบัวสาย (เกิด 16 สิงหาคม พ.ศ. 2503) ชื่อเล่น ตู่ เป็นนักร้องหญิงชาวไทย ปัจจุบันดำรงตำแหน่ง นายกองค์การบริหารส่วนจังหวัด (อบจ.) จังหวัดสมุทรปราการ
พายุไต้ฝุ่นบบพา
สหพันธรัฐไมโครนีเชียและปาเลา
Palau National Emergency Management Office (NEMO) ได้ออกประกาศเมื่อ 29 พฤศจิกายน ให้ประชาชนเตรียมรับมือกัยสถานการณ์ฉุกเฉินโดยเฉพาะอาหารและน้ำสำหรับสามวัน วิทยุเคลื่อนที่พร้อมแบตเตอรี ไฟฉายและชุดปฐมพยาบาล และออกจากสถานที่ที่ไม่ปลอดภัยเมื่อเกิดพายุ เติมน้ำมันเชื้อเพลิงสำหรับพาหนะให้พร้อม ในวันที่ 30 พฤศจิกายนเจ้าหน้าที่ของปาเลาได้เตรียมพร้อมสำหรับพายุไต้ฝุ่นระดับสาม ที่คาดว่าจะขึ้นฝั่งเมื่อ 2 ธันวาคม
นันทิดา แก้วบัวสาย
ประวัติ
นันทิดา แก้วบัวสาย เกิดเมื่อวันที่ 16 สิงหาคม พ.ศ. 2503 ที่อำเภอท่าตะโก จังหวัดนครสวรรค์ เป็นบุตรของนายประชา แก้วบัวสาย เป็นนักธุรกิจและกรรมการบริษัท กับนางประทุมมาศ แก้วบัวสาย นับถือศาสนาคริสต์ นิกายโปรแตสแตนท์ เมื่ออายุได้ 7 เดือน ครอบครัวย้ายเข้ากรุงเทพฯ ในวัยเด็กได้รับการสนับสนุนจากทางบ้านให้เรียนทั้งดนตรีและการเต้นรำ มี Karen Carpenter, Shirley Bassey และ Vikki Carr เป็นนักร้องต้นแบบ พออายุ 6-7 ขวบ ก็ขึ้นร้องเพลงครั้งแรกที่บลูมูนไนท์คลับและได้ร้องเพลงออกรายการโทรทัศน์ รายการ "บันไดดารา" และ "ท้อปป๊อป (TopPop)"
พายุไต้ฝุ่นบบพา
สหพันธรัฐไมโครนีเชียและปาเลา
เมื่อพายุโบพาผ่านทางใต้ของเกาะ เกิดไฟฟ้าดับทั่วเกาะ เครือข่ายการสื่อสารหยุดชะงัก และเกิดความเสียหายในบริเวณที่พายุผ่าน ในโกรอร์เกิดต้นไม้โค่นล้มและไฟฟ้าดับ ด้านนอกของโกรอร์ หมู่บ้านตามแนวชายฝั่งได้รับผลกระทบจากลมแรงและฝน ทำให้เกิดน้ำท่วม ฝนตกหนักจนเกิดน้ำท่วมในปาเลลิวและบ้านในบาเบลดาโอบถูกทำลาย
นันทิดา แก้วบัวสาย
ประวัติ
ด้วยแววที่เริ่มฉายมาตั้งแต่เด็กเมื่อช่อง 3 จัดการประกวดคัดเลือกหานักร้องสมัครเล่น เพื่อส่งเข้าประกวดชิงแชมป์นักร้องสมัครเล่นของเอเชียครั้งที่สามที่ฮ่องกง สุดา ชื่นบาน เป็นผู้ที่มีส่วนผลักดัน ให้นันทิดา เข้ามาสู่ถนนดนตรีอย่างเต็มตัว เมื่อได้ฟังเสียง เด็กหญิงนันทิดา ซ้อมร้องเพลงโดยบังเอิญ จึงแนะนำให้ไปประกวดร้องเพลงที่ช่อง 3 ซึ่งคุณแม่ให้การสนับสนุน ในขณะที่นันทิดาไม่ยินยอม มารดาจึงใช้แผนหลอก ด้วยการไปรับเธอที่โรงเรียน และบอกว่า คุณยายไม่สบาย อยู่โรงพยาบาล แต่ขอแวะทำธุระที่ช่อง 3 ก่อน พอขึ้นไปด้วยกัน เธอถึงรู้ว่าเป็นการประกวดรางวัลนักร้องสมัครเล่น คุณแม่ของนันทิดาจึงส่งเธอเข้าประกวดในรายการนี้ในวัยที่เธอยังไม่ครบ 18 ปีเต็ม มีผู้สมัครเข้าแข่งขัน 500 คน บทเพลงที่นันทิดาใช้เข้าแข่งขันคือ "My Way" และ "The Way We Were" เธอผ่านเข้าถึงรอบรองชนะเลิศซึ่งเหลือผู้เข้าแข่งขัน 13 คน กรรมการต้องเลือกให้เหลือเพียงสองคน ในรอบนี้นันทิดาเลือกเพลง "I Who Have Nothing" มาขับร้องที่ทำให้นันทิดาได้รับรางวัล นักร้องสมัครเล่นยอดเยี่ยม จากสถานีโทรทัศน์ไทยทีวีสีช่อง 3 ปี 2521 และได้ทำให้เธอกลายเป็นหนึ่งในสองคนสุดท้ายได้เดินทางไปแข่งขันที่ฮ่องกง อีกท่านหนึ่งที่เป็นตัวแทนร่วมกันคือ ประจวบ สินเทศ (ภายหลังเป็นนักร้องนำของพิงค์แพนเตอร์ในช่วงแรก) วันที่ 31 พฤษภาคม 2521 นันทิดาชนะเลิศในการแข่งขันที่ฮ่องกง ได้รับรางวัลนักร้องสมัครเล่นยอดเยี่ยมแห่งเอเชีย ในปีถัดมา โดยใช้เพลง "I Who Have Nothing" ในการประกวด ซึ่งได้ นริศร์ ทรัพยะประภา และ ปราจีน ทรงเผ่า ร่วมกันเรียบเรียงเสียงประสาน ส่วน ประจวบ สินเทศ ได้อันดับที่ 4 จากเพลง "If I Had My Way" โดยมี วิรัช อยู่ถาวร เป็นผู้เรียบเรียงเสียงประสาน
เธอจึงกลายเป็นสาวน้อยไทยคนแรก ด้วยวัยเพียง 19 ปี ที่คว้ารางวัลระดับนานาชาติ ส่งผลให้นันทิดา เป็นดาวที่ฉายแสงเจิดจรัสในยุคนั้น ไม่ว่าจะเธอ จะขยับตัวไปทางไหน ก็มีแต่ชื่อเสียง และความสำเร็จ ไม่เพียงแต่งานเพลง เธอยังรับเล่นภาพยนตร์หลายเรื่อง เช่น "เพลงรักดอกไม้บาน" แสดงคู่กับ ราวิน บุรารักษ์ ในส่วนของงานเพลง หลังชนะการประกวด นันทิดาออกอัลบั้มชุดแรกกับช่อง 3 ในปี 2523 เป็นเพลงสากล และปลายปีนั้น ก็ออกผลงาน เพลงไทยออกมาอีกชุดหนึ่ง ชื่อ "รักต่างแดน" ซึ่งทำกับห้างแผ่นเสียง เอ บี ซี หลังจากนั้น ก็ทยอยตามมาอีกหลายชุด ซึ่งงานที่ทำกับเอ บี ซี ส่วนใหญ่เป็นเพลงลูกทุ่ง เช่น "แฟนใครไม่มีป้ายแขวนคอ", "ข้อยเว้าแม่นบ่" , "จำกันบ่ได้กา" และได้รางวัล นักร้องหญิงยอดเยี่ยม จาก "ข้อยเว้าแม่นบ่" ปี 2526
พายุไต้ฝุ่นบบพา
ประเทศฟิลิปปินส์
ในขณะที่เที่ยวบิน 146 เที่ยว ในจังหวัดมินดาเนาและเกาะใกล้เคียงหยุดให้บริการ เช่นเดียวกับเรือโดยสารเฟอร์รี่ ที่ระงับให้บริการและทำให้ผู้โดยสาร 3 พันคน ต้องติดอยู่ตามท่าเรือ โรงเรียนและธุรกิจในประเทศได้ทำการปิดการปิดโรงเรียนและการทำธุรกิจชั่วคราว
นันทิดา แก้วบัวสาย
ประวัติ
หลายปีกับเพลงลูกทุ่ง ทำให้นันทิดารู้สึกอิ่มตัวกับสิ่งที่ทำอยู่ ช่วงระหว่างย้ายจากห้างแผ่นเสียง เอ บี ซี มาอยู่บริษัทแกรมมี่ เธอเคยออกเทปเพลงสากลกับบัตเตอร์ฟลาย ชุด "Something in Our Mind"
อัลบั้มแรก ที่ออกกับแกรมมี่ คือ "นันทิดา 27" มีเพลง "ดีเจ..เสียงใส" ซึ่งเรวัต พุทธินันทน์ แต่งคำร้อง และอุกฤษณ์ พลางกูร แต่งทำนองดังกระหึ่มไปทั่วเมือง จากนั้น นันทิดาก็มีอัลบั้มออกมาอย่างสม่ำเสมอ ทุกปี และเมื่อมีเวลาว่าง ก็จะไปเรียนร้องเพลงเพิ่มเติม กับ 'ครูนิ่ม' กัลยารัตน์ วารณะรัตน์ และ 'ป๋อง' อรรณพ จันสุตะ ทั้งทางภาคทฤษฎี และปฏิบัติ
พายุไต้ฝุ่นบบพา
ประเทศฟิลิปปินส์
โดยสภาดังกล่าวได้ประเมินว่าไต้ฝุ่นโบพาจะสร้างความเสียหายต่อระบบสาธารณูปโภคของฟิลิปปินส์ราว 14.3 พันล้านเปโซ หรือประมาณ 348.95 ล้านดอลลาห์สหรัฐ ส่วนพื้นที่การเกษตรคาดว่าจะเสียหายราว 9 พัน 7 ร้อยล้านเปโซ หรือ ราว 2 ร้อย 36.7 ล้านดอลลาร์สหรัฐ
นันทิดา แก้วบัวสาย
ชีวิตส่วนตัว
เธอเคยสมรสกับ ชนม์สวัสดิ์ อัศวเหม (เอ๋) อดีตประธานหอการค้าจังหวัดสมุทรปราการ มีบุตรสาว 1 คน ชื่อ ชนม์ทิดา อัศวเหม (เพลง) เลขานุการนายกองค์การบริหารส่วนจังหวัด (อบจ.) จังหวัดสมุทรปราการ เกิดเมื่อวันที่ 15 ธันวาคม พ.ศ. 2537 ต่อมา อดีตสามีให้สัมภาษณ์ว่าแยกกันอยู่กับเธอกว่า 10 ปีแล้ว เธอเองให้สัมภาษณ์เมื่อวันที่ 24 สิงหาคม 2556 โดยปฏิเสธว่าไม่ได้ถูกจ้างหย่าตามข่าวลือ และยังมีความสัมพันธ์ที่ดีกับชนม์สวัสดิ์อยู่แม้จะไม่ได้อยู่ด้วยกันแล้วก็ตาม ภายหลังประมาณเดือนกรกฎาคม พ.ศ. 2557 หลังชนม์สวัสดิ์หย่ากับเจนี่ เทียนโพธิ์สุวรรณ มีข่าวลือหนาหูว่า เธอกลับมาคืนดีกับอดีตสามี
พายุไต้ฝุ่นบบพา
ประเทศฟิลิปปินส์
โดย ซุปเปอร์ไต้ฝุ่น โบพา ขึ้นฝั่งด้วยความเร็วลม 210 ก.ม. ต่อ ช.ม. ทำให้ฝนตกหนักที่เกาะมินดาเนาโดยเฉพาะพื้นที่ทางตะวันออก ซึ่งเกาะมินดาเนามีประชาชนอาศัยอยู่มากถึง 10 ล้านคน นอกจากนี้ยังทำให้ไฟฟ้าดับ ถนนหลายเส้นถูกตัดขาด และทำให้เกิดน้ำท่วมในพื้นที่เสี่ยง เกิดดินสไลด์ถล่มลงมา
นันทิดา แก้วบัวสาย
งานการเมือง
ประวัติงานการเมือง
นันทิดาเข้าร่วมเป็นกรรมการบริหาร พรรคราษฎร (ปัจจุบันเป็น พรรคมหาชน) เป็นกรรมการบริหารพรรค
พายุไต้ฝุ่นบบพา
ประเทศฟิลิปปินส์
โฆษกของกองทัพฟิลิปปินส์ เปิดเผยว่า เกิดน้ำท่วมฉับพลันไหลผ่านค่ายทหารแห่งหนึ่งบนเกาะมินดาเนา ทำให้มีผู้สูญหายกว่า 20 คน รวมถึงทหารอีก 6 นาย ด้านรัฐบาลได้ประกาศสถานการณ์ฉุกเฉินทั้งระดับ 3 ใน 7 จังหวัด เตรียมอุปกรณ์กู้ภัย และย้ายประชาชนราว 2000 ครอบครัว
นันทิดา แก้วบัวสาย
งานการเมือง
• 24 กันยายน พ.ศ. 2547 นันทิดายื่นหนังสือลาออกจากการเป็นกรรมการบริหารพรรคมหาชน
• พ.ศ. 2563 นันทิดาได้ลงสมัครรับ เลือกตั้งนายกองค์การบริหารส่วนจังหวัด จังหวัดสมุทรปราการ ในนาม "กลุ่มสมุทรปราการ" โดยเธอได้รับการสนับสนุนจาก ชนม์สวัสดิ์ อัศวเหม ซึ่งดำรงตำแหน่งประธานหอการค้าจังหวัดสมุทรปราการ และ พรรคพลังประชารัฐ  โดยผลการเลือกตั้ง เธอชนะด้วยคะแนนนำทุกเขตเลือกตั้ง จำนวน 341,504 คะแนน ซึ่งคะแนนของเธอ นำคู่แข่ง (รัชชานนท์ ทองอร่าม) กว่า 264,447 คะแนน
การตอบสนองที่ล่าช้าต่อ เหตุเพลิงไหม้โรงงานที่กิ่งแก้ว
จากเหตุการณ์นี้ เธอถูกกระแสในโลกโซเชียลตามหาตัวของเธอและวิจารณ์เธออย่างหนัก กรณีขาดความรับผิดชอบ ต่อการรับมืออัคคีภัยดังกล่าวที่เกิดขึ้นใน จังหวัดสมุทรปราการ ซึ่งเป็นเขตพื้นที่ ที่เธอรับผิดชอบ ในฐานะนายกองค์การบริหารส่วนจังหวัด ซึ่งการตอบสนองต่อเหตุการณ์ที่ล่าช้าของเธอนั้น ได้ล่วงเลยจากเวลาเกิดเหตุ กว่า 30 ชั่วโมง จากกรณีดังกล่าว ผู้ใช้สื่อโซเชียลมีเดียได้ตั้งฉายาให้เธอว่า "นันทิดา แก้วบัวหาย" และ "นันทิดา แก้วมาสาย" โดยหลังจากที่เธอปรากฏตัว เธอได้เดินทางพร้อม นายสมลักษณ์ ควรสงวน รองนายก อบจ. นางสาวชนม์ทิดา อัศวเหม และ ดร.รัชชานนท์ ทองอร่าม เลขานุการนายก อบจ. เพื่อมาให้กำลังใจและมอบสิ่งของช่วยเหลือแก่ผู้ประสบภัย ณ ศูนย์ช่วยเหลือประชาชน องค์การบริหารส่วนตำบลบางพลีใหญ่ อำเภอบางพลี จังหวัดสมุทรปราการ จากแหล่งข่าว เหตุที่ตอบสนองล่าช้า เธอได้กล่าวว่า เธอติดตามข่าวสารตลอด และส่งของช่วยแล้ว ชี้ไม่เห็นกระแส เพราะเธอไม่ได้เล่นโซเชียลมีเดีย และ เล่นไม่เป็น
อัลบั้มเดี่ยว
I Who have Nothing (พ.ศ. 2521) เพลงรักดอกไม้บาน (พ.ศ. 2522) รักต่างแดน (พ.ศ. 2523) แฟนใครไม่มีป้ายแขวนคอ (พ.ศ. 2524) ข้อยเว้าแม่นบ่ (พ.ศ. 2525) Something in Our Mind (พ.ศ. 2526)
ผลงานอัลบั้มร่วมกับค่าย จีเอ็มเอ็ม แกรมมี่
นันทิดา'27 (1 กุมภาพันธ์ พ.ศ. 2527) (รีมาสเตอร์ใหม่ พ.ศ. 2551) อัลบั้มรัก (1 ตุลาคม พ.ศ. 2528) เมื่อวันฟ้าสวย (31 ตุลาคม พ.ศ. 2529) ในฝัน (31 มีนาคม พ.ศ. 2531) บ่งบอก (29 ตุลาคม พ.ศ. 2532)
(รีมาสเตอร์ใหม่ในรูปแบบซีดีแผ่นทอง พ.ศ. 2566) ขอเป็นคนหนึ่ง (25 ตุลาคม พ.ศ. 2534)
(รีมาสเตอร์ใหม่ พ.ศ. 2552,แผ่นทอง พ.ศ. 2559)
The Theatre (9 กันยายน พ.ศ. 2537) คืนสุดท้าย (30 กันยายน พ.ศ. 2541)
(รีมาสเตอร์ใหม่ พ.ศ. 2559) ปลายฟ้า (4 เมษายน พ.ศ. 2543)
(รีมาสเตอร์ใหม่ พ.ศ. 2559) <b>Me & My Orchestra ชุดที่ 1,2 (พ.ศ. 2548) (นำบทเพลงฮิตในอดีตมาขับร้องใหม่)</b> อัลบั้ม : nantida me & my orchestra 1 อัลบั้ม : nantida me & my orchestra 2 Love is still beautiful (พ.ศ. 2550)
(รีมาสเตอร์ใหม่ พ.ศ. 2559) นันทิดา'17 (พ.ศ. 2560)
เพลงที่มีชื่อเสียง
เพลงลูกทุ่ง
เพลงไทยสากล
พ.ศ. 2306
พุทธศักราช 2306 ใกล้เคียงกับ
ฤดูฝัน ฉันมีเธอ
ฤดูฝัน ฉันมีเธอ (天気の子. (Tenki no Ko); Weathering with You) เป็นภาพยนตร์อนิเมะแนวจินตนิมิตของญี่ปุ่นฉายใน ค.ศ. 2019 เขียนบทและกำกับโดยมาโกโตะ ชิงไก สร้างโดยคอมิกซ์เวฟฟิล์ม และจัดจำหน่ายโดย โทโฮ และแรดวิมส์แต่งเพลงสำหรับภาพยนตร์ มีกำหนดฉายในวันที่ 19 กรกฎาคม ค.ศ. 2019 จัดจำหน่ายในไทยโดย เอ็ม พิคเจอร์ เช่นเดียวกับ หลับตาฝัน ถึงชื่อเธอ เข้าฉายวันที่ 5 กันยายน ค.ศ. 2019'' โดยซับภาษาไทยได้รับการแปลโดย ปุณฑริกา นภธราดล ผู้แปลนวนิยายชื่อเดียวกัน
เรื่องย่อ
ปี 2020 เป็นช่วงที่ฝนตกหนักอย่างต่อเนื่องจากพายุในญี่ปุ่น ณ โตเกียว หญิงสาววัยรุ่นชื่อ อามาโนะ ฮินะ พบเห็นแอ่งแสงสาดส่องจากบนฟากฟ้าไปในทางศาลบนตึกโยโยกิ ไคคันที่ทรุดโทรม ฮินะที่กำลังเยี่ยมมารดาที่กำลังจะจากไปจึงรีบไปที่นั่นและเข้าประตูโทริอิซึ่งทำให้เธอสามารถไปถึงโลกบนผืนฟ้าได้ ก่อนจะได้รับพลังมหัศจรรย์ในการอธิษฐานให้ท้องฟ้าแจ่มใสได้ตั้งแต่นั้นเป็นต้นมา
ปี 2021 โมริชิมะ โฮดากะ นักเรียนมัธยมปลายได้หนีออกจากบ้านเพราะอึดอัดในชีวิตของตัวเอง เพื่อออกตามหาแอ่งแสงที่พยายามให้เขาไล่ตามแต่ไม่สำเร็จเมื่อปีก่อน เดินทางมุ่งหน้าสู่โตเกียวโดยขึ้นเรือเฟอร์รี่ แต่แล้วก็เกือบจะพลัดตกจากเรือเพราะพายุฝนที่โหมเข้าใส่ แต่โชคดีที่ สุกะ เคสึเกะ ชายวัยกลางคนได้เข้ามาช่วยไว้ โดยเขาได้ให้นามบัตรบริษัท K&A แพลนนิ่ง ของตัวเอง หากโฮดากะต้องการเขา เมื่อเข้ามาในโตเกียว เป็นเวลาเกือบห้าวันโฮดากะต้องพบกับความยากลำบากในการใช้ชีวิตด้วยตัวเอง เพราะเขาอายุน้อยเกินกว่าจะทำงานหาเลี้ยงตามกฎหมายได้ ต้องนอนข้างประตูร้านโฮสต์บาร์ที่มีแมวจรจัดพันธ์ฮาชิแวร์ตัวหนึ่งอาศัยอยู่ด้วย แต่แล้วเขาก็ถูกขับไล่ออกมาอย่างโหดร้ายโดยเจ้าของร้าน ซึ่งทำให้เขาเก็บซองกระดาษได้ เมื่อมาที่ร้านแมคโดนัลด์เขาได้พบว่าภายในเป็นปืนพกหนึ่งกระบอกซึ่งเป็นของตำรวจ เขาคิดว่าเป็นของเล่นจึงเก็บมันไว้เป็นเครื่องราง และได้บังเอิญพบกับฮินะกำลังทำงานอยู่ โดยเธอได้ช่วยเขาเอาไว้ โดยการมอบดับเบิ้ลชีสเบอร์เกอร์ให้เพราะเห็นเขาเอาแต่ดื่มทานซุปข้นโปตาจมาเป็นเวลาสามวันติดกัน
ในที่สุด โฮดากะก็ตัดสินใจมาหาเคซึเกะที่บริษัท K&A แพลนนิ่ง ตามนามบัตรที่ได้รับ และได้พบกับนัทซึมิ ผู้เป็นหลานสาว ผู้ออกหางานทำแต่ก็ล้มเหลวทุกครั้ง ผู้ที่เขาเข้าใจว่าเธอเป็นชู้รัก แต่แล้วเขาก็ได้งานทำเป็นผู้ช่วยในการเขียนวารสารเรื่องลึกลับ MU พร้อมอยู่ร่วมเป็นครอบครัวกับทั้งคู่ โดยออกสัมภาษณ์งานร่วมกับนัทซึมิ เรื่องตำนานประจำเมืองที่เกี่ยวข้องกับ สาวเรียกฝน และ สาวไล่ฝน ผู้ที่สามารถควบคุมสภาพอากาศได้ นัทซึมิเชื่อเรื่องนี้อย่างสนิทใจ ในขณะที่โฮดากะยังแคลงใจ เพราะเขาเชื่อในหลักการทางวิทยาศาสตร์มากกว่าเรื่องมหัศจรรย์แบบนั้น แต่แล้ววันหนึ่งในวันที่ฝนพรำ โฮดากะได้พบกับฮินะอีกครั้งระหว่างที่มาหาแมวจรจัดที่เขาเอาอาหารมาให้โดยตั้งชื่อว่า เจ้าฝน (อาเมะ) แต่เธอมากับคิมุระกับเพื่อนที่กำลังจะเข้าไปในโฮสต์บาร์ที่ผิดกฎหมาย จึงเร่งเข้าไปช่วยเหลือเธอ จนถูกทำร้าย ฮินะทนเห็นไม่ไหวพยายามจะช่วย แต่โฮดากะกลับหยิบปืนพกขึ้นมายิง แต่ไม่ได้ถูกใคร เพราะโดนไฟถนนพอดี แต่นั่นก็เปิดโอกาสให้ทั้งคู่หนีออกมาได้ เมื่อมาถึงที่ตึกโยโยกิ ไคคัน ฮินะต่อว่าโฮดากะเรื่องที่เข้ามาขัดขวาง เพราะเธอต้องการเงินเพื่อหาเลี้ยงหลังสูญเสียมารดาไปเมื่อปีก่อน หลังจากที่โดนไล่ออกจากงานเพราะเหตุผลบางอย่าง และการใช้ปืนที่อาจทำให้เกิดเรื่องใหญ่ โฮดากะช็อคกับเรื่องที่เกิดขึ้นจึงปามันทิ้ง ฮินะที่ไม่ได้ถือโทษโกรธอะไรเพราะดีใจที่โฮดากะเป็นห่วงตน จนในที่สุดก็พาเขาขึ้นไปบนดาดฟ้า ที่ ๆ เธอได้แสดงพลังให้เห็น โฮดากะจึงรู้ว่าเธอคือ สาวฟ้าใส อย่างที่คนพูดถึงในอินเทอร์เน็ต
โฮดากะจึงมีความคิดที่จะใช้พลังของฮินะในการหารายได้เสริม จึงขอให้ฮินะมาทำธุรกิจ "บริการสภาพอากาศตามใจนึก" ด้วยกัน โดยมีนางิสะ น้องชายสุดป๊อบของเธอคอยช่วยเหลือ ทำให้ทั้งสามออกช่วยเหลือผู้คนมากมายในการทำให้ท้องฟ้าแจ่มใสในงานสำคัญต่าง ๆ และได้ค่าจ้างเป็นจำนวนมาก ทั้งคู่แวะมาที่บ้านของสองยายหลาน โทมิ และ ทะกิ ผู้ที่ต้องการจะพิธีโอบ้งให้กับบรรพบุรุษผู้ล่วงลับ ทะกิแนะนำให้เขาซื้อของขวัญให้กับฮินะในวันเกิดที่กำลังจะมาถึงในอีกไม่กี่สัปดาห์ โฮดากะรู้ใจตัวเองว่าเขาตกหลุมรักฮินะ จึงปรึกษากับนางิสะ ซึ่งเขายกให้เป็นรุ่นพี่เรื่องความรักหลังจากที่แนะนำเรื่องซื้อแหวนให้ฮินะ ในขณะเดียวกันนัทซึมิและเคซึเกะได้ออกสัมภาษณ์เจ้าอาวาสและหลานชายที่พบปรากฏการณ์ประหลาด จนพบว่า สาวฟ้าใส ตามตำนานคือ "มิโกะแห่งฟ้าฝน" ผู้ที่รักษาโรคให้กับผืนฟ้าและมีสิ่งที่ต้องแลกเพื่อให้ผืนฟ้ากลับมาสดใสเหมือนเดิม นัทซึมิจึงเอาเรื่องนี้ไปบอกฮินะ ในตอนที่เคซึเกะได้โอกาสกลับมาหา โมกะ ลูกสาวอีกครั้งที่สวนสาธารณะใกล้โตเกียวทาวเวอร์ หลังจากที่โดนกันไว้จากแม่ยาย เพราะการสูญเสีย อาสึกะ ผู้เป็นภรรยาไปจากอุบัติเหตุเมื่อหลายปีก่อน ทำให้เขาหลงลืมชีวิตที่เคยเป็นมาตั้งแต่ที่เขาเข้ามาในโตเกียวเป็นครั้งแรก จนทำให้ไม่สามารถอยู่กับลูกที่เป็นหอบหืด และด้วยอากาศที่ฝนตกหนักจนไม่มีโอกาส แต่ได้ฮินะมาช่วยอธิษฐานให้ท้องฟ้าแจ่มใส
เย็นวันเดียวกันนั้น ระหว่างที่เดินไปบนทางเดินกลับบ้านของฮินะ บริเวณสถานีทาบาตะฝั่งใต้ โฮดากะเตรียมจะสารภาพความในใจให้กับฮินะได้รับรู้ แต่แล้วลมประหลาดก็พัดหอบเอาร่างฮินะลอยหายไปบนท้องฟ้า ก่อนจะกลับมาในสภาพร่างกายที่โปร่งแสงไม่ต่างกับน้ำจากการที่ใช้พลังมากจนเกินไป ทำให้โฮดากะตกใจมาก ในขณะเดียวกัน ทาไกและยาสุอิ สองคู่หูตำรวจนักสืบได้ออกตามหาโฮดากะ เพราะครอบครัวของเขาได้แจ้งว่าลูกชายหนีหายเข้ามาในเมืองนี้ รวมถึงกล้องวงจรปิดจับภาพที่โฮดากะยิงปืนที่เก็บได้ของตำรวจใส่คิมูระ ตำรวจได้เดินทางถามถึงโฮดากะกับฮินะ และบอกกับฮินะว่าเธอไม่สามารถดูแลน้องชายเพียงลำพังได้ โฮดากะถูกขอให้ออกจากงานโดยเคสึเกะที่ไม่อยากจะมีปัญหากับตำรวจเพราะเขาเองก็โดนสอบสวนเหมือนกัน โดยมอบเงินจำนวนนึงไว้ให้ โฮดากะจึงพาทั้งฮินะและนางิสะหนีไปตามเมือง ซึ่งเป็นช่วงเดียวกับอากาศที่เกิดวิปริตตามสภาพจิตใจของฮินะ ทั้งฝนตกหนัก ฟ้าผ่า หิมะตก น้ำท่วมจนการคมนาคมติดขัดไปทั่ว ในขณะที่เคสึเกะได้แค่ดื่มเหล้าและสูบบุหรี่ด้วยความรู้สึกผิดที่ไล่โฮดากะไป และโดนนัทซึมิตำหนิ จนต้องพูดออกมาว่า ถ้าต้องมีคนถูกสังเวยให้แก่ท้องฟ้า เขาก็ยอม แม้จะไม่เชื่อเรื่องนี้ก็ตาม
ในที่สุดทั้งหมดก็หนีมาอยู่ที่เลิฟโฮเทลแห่งหนึ่งได้ และใช้ชีวิตอย่างมีความสุขราวกับเป็นวันสุดท้ายของชีวิต เที่ยงคืนนั้นโฮดากะได้มอบของขวัญวันเกิดเป็นแหวนที่เขาเลือกนานกว่า 3 ชม. ให้ฮินะ เธอดีใจมาก แต่ก็รู้ตัวว่าตัวเองจะต้องถูกสังเวยให้กับท้องฟ้าที่แจ่มใส เธอจึงบอกเรื่องที่นัทซึมิเล่าให้โฮดากะรับรู้ โดยถามหากโฮดากะอยากให้ฟ้าใสอีกหรือไม่ เมื่อเขาตอบว่าใช่ เธอจึงฝากให้โฮดากะดูแลนางิสะ โฮดากะไม่ยอมและสัญญาว่าจะปกป้องเธอให้ถึงที่สุด ทั้งคู่ร้องไห้ให้กับโชคชะตาอันโหดร้ายของตัวเอง เมื่อโฮดากะหลับไป เธอจึงถูกส่งเป็นเครื่องสังเวยให้กับเหล่าสัตว์บนท้องฟ้า และทำให้เธอเสียแหวนของโฮดากะที่ร่วงหล่นไปจากนิ้ว
วันรุ่งขึ้น โฮดากะและนางิสะถูกตำรวจนำโดย ทาไก บุกมาจับกุม โฮดากะจึงได้รับรู้อายุที่แท้จริงของฮินะว่า เธอไม่ได้อายุ 18 ปีอย่างที่เธอบอกไว้ แต่เป็น 15 ปี ที่ทำให้เธอถูกไล่ออกจากงานเพราะปลอมแปลงอายุในใบสมัคร โฮดากะได้รับแหวนที่ตกลงมาจากฟากฟ้า จึงตัดสินใจหลบหนีจากตำรวจ โดยได้รับความช่วยเหลือจากนัทซึมิ เมื่อไปถึงที่โยโยกิ ไคคัน เขาได้พบกับเคซึเกะที่เข้ามาโน้มน้าวให้เขายอมมอบตัวกับตำรวจ โฮดากะสู้สุดใจ แม้กระทั่งต้องหยิบปืนพกที่เคยทิ้งไว้ที่ตึกตอนที่หนีมากับฮินะครั้งแรก มาเล็งใส่เคซึเกะและกำลังตำรวจที่ตามมา รวมถึงทาไก และยาสุอิ เคซึเกะเข้าใจความหมายที่โฮดากะยอมทำทุกอย่างเพื่อรัก เหมือนที่ตัวเองเคยทิ้งทุกอย่างในชีวิตเพื่อภรรยา จึงช่วยเหลือโฮดากะ โดยเข้าต่อสู้กับตำรวจแทนเพื่อให้โฮดากะไปช่วยฮินะ เช่นเดียวกับนางิสะที่หนีมาได้ โฮดากะวิ่งขึ้นมาจนถึงดาดฟ้าและหายเข้าไปในประตูโทริอิ
โฮดากะพบว่าตัวเองกำลังล่องลอยอยู่บนฟากฟ้าและถูกมังกรและฝูงปลาบนฟ้ารุมล้อม เขาร่วงหล่นจากโลกเมฆครึ้ม มาสู่ โลกเมฆสีคราม และพบกับฮินะที่กำลังจะถูกสังเวยให้กับปลาบนฟ้า ฮินะที่เคยหลงลืมเรื่องทั้งหมด เมื่อได้ยินเสียงโฮดากะจึงตัดสินใจกระโดดลงมาจากฟ้า ทั้งคู่จับมือกัน ฮินะบอกว่าทำแบบนี้มันจะเกิดผลร้ายกับสภาพอากาศ แต่โฮดากะไม่สนใจเรื่องนั้นอีกแล้ว จะให้ฟ้าถล่ม หรือ ให้น้ำท่วม สิ่งที่เขาต้องการนั้นมีแค่ฮินะคนเดียว ฮินะร้องไห้ออกมาอย่างซาบซึ้ง ทั้งคู่ร่วงลงสู่โลกไปด้วยกัน พร้อมทั้งอธิษฐาน เมื่อมาถึงโลก ท้องฟ้าก็พลันเกิดฝนตกอย่างหนัก ท่ามกลางสายตาของเคซึเกะ และ นัทสึมิที่รับรู้เหตุการณ์และทำให้ท้องฟ้าของญี่ปุ่นไม่เคยแจ่มใสอีกเลยนับตั้งแต่นั้นเป็นต้นมา
ปี 2024 หลังจากถูกแยกจากฮินะ และต้องกลับไปที่บ้านเกิดพร้อมถูกคุมประพฤติโดยตำรวจ โฮดากะจบการศึกษาชั้นมัธยมปลาย เขาจึงเดินทางเข้าสู่โตเกียวอีกครั้ง ซึ่งช่วงเวลานั้นฝนได้ทำให้โตเกียวจมลงสู่ใต้บาดาล ผู้คนต้องสัญจรไปมาด้วยเรือ เขาได้รับรู้จากโทมิที่เขาไปเยี่ยมและขอโทษว่า "เมื่อก่อนโตเกียวก็เคยเป็นทะเล สิ่งที่เกิดขึ้นคงเป็นการหวนคืนสู่ความปกติ" เช่นเดียวกับเคซึเกะที่ตอนนี้ปรับปรุงตัวเองมีชีวิตที่ดี มีงานที่มั่นคงและได้พบลูกอีกครั้ง รวมถึงมี เจ้าฝน (อาเมะ) ที่โฮดากะเก็บมาเลี้ยง ตอนนี้เข้ากับเขาได้แทนโฮดากะอีกด้วย เขาเข้าใจเรื่องที่เกิดขึ้นทั้งหมด และยังห่วงใยโฮดากะอยู่เสมอ จึงบอกให้โฮดากะไปหาฮินะ ผู้ที่เขาไม่ได้เจอมากว่า 3 ปี แม้เขาจะเขินอาย แต่เขาก็ตัดสินใจเดินทางไปบ้านของฮินะ บริเวณสถานีทาบาตะฝั่งใต้ ในที่สุดเขาจึงได้พบกับเด็กผู้หญิงคนนึงซึ่งกำลังอธิษฐานในขณะที่ฝนที่กำลังตกค่อย ๆ ซาลง พร้อมกับท้องฟ้าที่เริ่มแจ่มใส ฮินะ ไม่ใช่สาวฟ้าใสอีกต่อไปแล้ว ทั้งคู่วิ่งเข้าโผกอดกัน ถามไถ่ประสาคนไม่ได้เจอกันมานาน โฮดากะจับมือบอกกับฮินะว่า เขาและเธอจะต้อง "ไม่เป็นไร" และจะเริ่มต้นความสัมพันธ์รักใหม่นี้บนโลกที่เขาเลือกอีกครั้งหนึ่ง
เพลงประกอบ
วันที่ 26 สิงหาคม ค.ศ. 2017 มาโกโตะ ชิงไกได้ส่งบทภาพยนตร์ไปยัง โยจิโร่ โนดะ นักร้องนำวงแรดวิมส์เพื่อขอความคิดเห็น ก่อนที่เขาจะได้รับเพลง จาก แรดวิมส์ ซึ่งถูกนำมาใช้เป็นเพลงประกอบในภาพยนตร์เรื่องนี้  เช่นเดียวกัน เพลงประกอบเปิดเรื่อง "Grand Escape" จะขับร้องโดย โทโกะ มิอุระ โดยเพลงประกอบภาพยนตร์จะวางจำหน่ายในวันเดียวกันเมื่อภาพยนตร์จะเข้าฉาย
รายชื่อเพลงร้องทั้งหมดในอัลบั้มเพลง 5 เพลง และเพลงบรรเลงอีก 27 เพลง
นอกจากนี้ยังมีเพลงที่ถูกใช้ในภาพยนตร์อีกสองเพลง ตอนร้องคาราโอเกะในเลิฟโฮเทลที่โฮดากะ ฮินะ และนางิสะ หลบเข้ามาพัก
ฉบับนวนิยาย ไลท์โนเวล
นวนิยาย หรือไลท์โนเวลชื่อเดียวกันที่เขียนโดย มาโคโตะ ชินไค นั้นจะถูกเผยแพร่เมื่อวันที่ 18 กรกฎาคม 2019 หนึ่งวันก่อนที่ภาพยนตร์เรื่องนี้จะเข้าฉาย โดยเมื่อวันที่ 30 เมษายนที่ผ่านมา ชินไคได้ประกาศว่าเขาเขียนนวนิยายเสร็จแล้ว สำหรับฉบับลิขสิทธิ์เวอร์ชันภาษาไทยในชื่อ Weathering With You ฤดูฝัน ฉันมีเธอ เป็นของสำนักพิมพ์ Phoenix (คาโดคาวะ อมรินทร์) แปลโดย ปุณฑริกา นภธราดล เริ่มวางจำหน่ายตั้งแต่วันที่ 2 กันยายน ราคา 295 บาท ก่อนภาพยนตร์ออกจากฉายจริงในประเทศไทย (5 กันยายน)
สารบัญเวอร์ชันนิยาย
อารัมภบท เรื่องราวที่ผมได้รู้จากเธอ
บทที่ 1 เด็กหนุ่มออกจากเกาะ
บทที่ 2 พวกผู้ใหญ่ (048)
บทที่ 3 หวนพบ - ดาดฟ้า - เมืองส่องประกาย (059)
บทที่ 4 สาวฟ้าใส 100% (071)
บทที่ 5 สภาพอากาศ ผู้คน และความสุข (096)
บทที่ 6 ยังฟากกระโน้นบนฟ้าไกล (111)
บทที่ 7 ค้นพบ (128)
บทที่ 8 ค่ำคืนสุดท้าย (147)
บทที่ 10 ยังมีบางสิ่งที่ความรักสามารถทำได้ (209)
บทที่ 11 เกินกว่าผืนฟ้าสีคราม (222)
ปัจฉิมกถา ไม่เป็นไร (231)
ปัจฉิมลิขิต (252)
บทวิเคราะห์ (260)
ปัจฉิมลิขิต เขียนเมื่อเดือนพฤษภาคม 2019 โดย มาโคโตะ ชินไค อธิบายถึงเบื้องหลังการเขียนต้นฉบับของไลท์โนเวลกับภาพยนตร์ ในฉบับไลท์โนเวลมีการพรรณนาเพิ่มเติมรายละเอียดเพื่อสร้างความทรงพลังของเนื้อหา นอกเหนือจากที่ปรากฏในสื่อภาพเคลื่อนไหว (ภาพยนตร์) และเนื่องจากไลท์โนเวลมีวิธีเล่าเรื่องที่เป็นลักษณะเฉพาะตัว จึงช่วยเสริมความเพลินเพลินในอีกทางหนึ่งแก่ผู้อ่าน
ชินไค เขียนไว้ว่า "ผมสนุกกับมันมากจริงๆ ครับ ถือเป็นการผจญภัยอันตื่นเต้นสำหรับผม ผมไม่เคยคิดเรื่อง “สร้างผลงานเลอค่าที่เหมาะสมกับภาพยนตร์ที่ฉายในฤดูร้อน ดูได้หมดทุกเพศทุกวัย เลยแม้แต่นิดเดียว เหล่าตัวละครเอกพยายามสุดแรงเกิดอย่างไม่ลังเลจนกว่าถังพลังงานจะแห้งเหือด ปราศจากความรอบคอบ ไร้ซึ่งการหยั่งคิดถึงจิตใจของผู้อื่น ไม่เคยเกรงอกเกรงใจใครทั้งสิ้น"
บทวิเคราะห์ เขียนโดย โนดะ โยจิโร่ นักร้องนำ วง RADWIMPS ว่าด้วยความรู้สึกแรกที่สัมผัสเมื่ออ่านไลท์โนเวลจบ สำนวนภาษาของหนังสือเรื่องนี้ การเคลื่อนไหวของตัวละคร ถ้อยคำ กระแสธารของความรู้สึก และภาพอันงดงามยามได้เฉิดฉายภายในโรงภาพยนตร์ ทุกสิ่งทุกอย่างคือตัวตนของมาโคโตะ ชินไค และเพลง ‘Daijyobu (Movie edit)’ อันเป็นเพลงที่เขียนขึ้นเพื่อ Weathering With You และเป็นเพลงของโฮดากะกับฮินะ
มังงะ
มังงะที่ดัดแปลงจากภาพยนตร์วาดโดย Watari Kubota จะเริ่มตีพิมพ์ในวันที่ 25 กรกฎาคมในนิตยสาร Afternoon ของ สำนักพิมพ์โคดันซะ ซึ่งมังงะจะมีหน้าเปิดเรื่องเป็นสี่สี ซึ่งตอนนี้ออกมาแล้วสองตอน ซึ่งมีรายละเอียดบางส่วนที่ต่างจากภาพยนตร์และนวนิยาย หรือไลท์โนเวล